Public procurement notice: Voluntary Ex Ante Transparency Notice
Published: 2023-06-22
Buyer: Varinais-Suomen hyvinvointialue
Country: FI
Contract type: Supplies
Procedure: Negotiated without a prior call for competition
CPV classification: 35120000: Surveillance and security systems
Estimated value: 372838.36 EUR

Technical requirements: Turun kaupungin tilapalveluilla on voimassa oleva kulunvalvonnan palvelusopimus Certego Oy:n kanssa. Palvelusopimus pitää sisällään Flexim 5- kulunvalvontajärjestelmän kaikkine laitteineen ja ohjelmistoineen. Turun kaupunki maksaa kuukausittaista palvelumaksua, ja kulunvalvontalaitteisto on kokonaisuudessaan Certego Oy:n omaisuutta.
Käytössä olevasta Flexim 5- kulunvalvontajärjestelmästä on annettu EOL- ilmoitus (end-of-life, käyttöiän loppu), joten järjestelmätuki päättyy 31.6.2023.
Varsinais-Suomen hyvinvointialueen (Varha) aloitettua toimintansa Turun kaupungin vuokrauksessa olleet Turun Hyvinvointitoimialan tilat ja Varsinais-Suomen pelastuslaitoksen tilat ja kulunvalvonta siirtyivät Varhan vastuulle. Turun kaupungin tilapalveluiden kulunvalvonnan palvelusopimuksesta siirtyi n. 42 % Varhalle. Sopimuksen myötä kulunvalvontajärjestelmän hallinta ja ylläpito siirtyi Varhalle. Kulunvalvontajärjestelmän ylläpidon, kehittämisen ja hallinnan näkökulmasta Varhan on tulevaisuudessa hankittava kulunvalvontajärjestelmä kokonaisuudessaan itselleen.
Käytännössä ainoa vaihtoehto kulunvalvontajärjestelmän hankkimiselle on lunastaa Turun kaupungin vuokrauksessa olleet Turun Hyvinvointitoimialan ja Varsinais-Suomen pelastuslaitoksen tiloissa oleva Certego Oy:n kulunvalvontajärjestelmä. Varha on saanut neuvottelujen perusteella Certego Oy:ltä tarjouksen, jossa Varha lunastaa kiinteistöihin jo asennetun, olemassa olevan kulunvalvontajärjestelmän päivityksineen. Certego Oy on tarjouksellaan antanut lunastushinnaksi 372 838,36 euroa (alv 0 %). Lunastuksen jälkeen Varha kilpailuttaa järjestelmän ylläpidon.
Vaihtoehto olemassa olevan kulunvalvontajärjestelmän lunastamiselle olisi kokonaan uuden kulunvalvontajärjestelmän hankkiminen ja asentaminen. Tämä ei kuitenkaan ole mahdollista aikataulullisista, toiminnallisesta eikä teknisistä syistä johtuen. Kulunvalvontajärjestelmän on oltava käytössä koko ajan tilojen turvallisuuden ja potilasturvallisuuden takia (mm. psykiatrian osastot).
Varhalla ei ole siis teknisesti tai toiminnallisesti mahdollista hankkia uutta kulunvalvontajärjestelmää, kun laitteita ei ole mahdollista kilpailuttaa, purkaa ja asentaa annetussa EOL-ilmoituksen määräajassa.
Teknisistä, aikataulullisista ja toiminallisista syistä johtuen kulunvalvontajärjestelmä on lunastettava siis nykyiseltä toimittajalta. Certego Oy on ainoa toimittaja, joka voi toimittaa Certego Oy:n tällä hetkellä hallinnoiman järjestelmän. Järkeviä vaihtoehtoisia tai korvaavia ratkaisuja ei myöskään ole olemassa, kun otetaan huomioon edellä kuvatut tekijät.
Edellä mainittujen syiden takia ainoa vaihtoehto on kulunvalvontajärjestelmän lunastaminen suorahankintana nykyiseltä sopimustoimittajalta.
Suorahankinnan perusteena on teknisistä syistä johtuva kilpailun puuttuminen (jo olemassa olevan ja asennetun järjestelmän lunastaminen nykyiseltä järjestelmätoimittajalta) ja hankinnan aikataulun kriittisyys järjestelmätuen päättymisen johdosta (Laki julkisista hankinnoista ja käyttöoikeussopimuksista 2016/1937, 40 § 2mom ja 4mom).
Mikäli markkinatoimija katsoo vastoin hankintayksikön käsitystä kykenevänsä toteuttamaan hankinnan ja ettei suorahankintaperuste pidä paikkaansa, markkinatoimijaa pyydetään viivytyksettä ilmoittamaan asiasta osoitteeseen juuso.akseli.lehtinen@varha.fi siten, että ilmoituksessa on kerrottu lyhyesti myös selvitys markkinatoimijan näkemykseen. Näin hankintayksikkö pystyy nopeasti arvioimaan asian uudelleen ja tarvittaessa keskeyttämään suorahankinnan oma-aloitteisesti.


Winner: Certego Oy
Award value: 372838.36